মধ্য আফ্রিকান প্রজাতন্ত্র (, ; , ) মধ্য আফ্রিকার একটি  স্থলবেষ্টিত রাষ্ট্র। দেশটির রাজধানী নগরীর নাম বাংগি। প্রায় ৬ লক্ষ ২৩ হাজার বর্গকিলোমিটার আয়তনের (বাংলাদেশের আয়তনের ৪ গুণের কিছু বেশি) এই দেশটিতে ৪৭ লক্ষ লোকের বাস; জনঘনত্ব প্রতি বর্গকিলোমিটারে ৭.৭২ জন।  অবস্থান, ভূগোল  ভৌগোলিকভাবে দেশটি চাদ নদী ও কঙ্গো নদীর অববাহিকাদ্বয়ের মধ্যবর্তী অঞ্চলে একটি নিম্ন উচ্চতাবিশিষ্ট মালভূমির উপরে দাঁড়িয়ে আছে। আফ্রিকার উত্তর নিরক্ষীয় মালভূমিরই একটি অংশ হিসেবে সমুদ্রপৃষ্ঠ থেকে এর  গড় উচ্চতা ৬০০ মিটার।  মালভূমিটি সাভানা জাতীয় তৃণভূমি এবং গুল্মজাতীয় উদ্ভিদে আবৃত। চাদ নদীর উপত্যকায় অবস্থিত প্রায় ২,১৬,০০০ বর্গকিলোমিটার বিস্তৃত দেশটির উত্তরাংশ অপেক্ষাকৃত ঊষর; এর বিপরীতে দেশের দক্ষিণভাগে নিরক্ষীয় অতিবৃষ্টি অরণ্য পরিলক্ষিত হয়। দেশটির উত্তরপূর্ব সীমান্তে সুদান সীমান্তে অবস্থিত বোংগো পর্বতশ্রেণি (সর্ব্বোচ্চ শৃঙ্গ মঁ তুসোরে, সমুদ্রপৃষ্ঠ থেকে উচ্চতা ১৩৫০ মিটারMont Toussoro)। অন্যদিকে ক্যামেরুন সীমান্তে ইয়াডে উচ্চভূমির অন্তর্গত ন্‌গাউই পর্বত (১৪১০ মিটারMont Ngaoui) হল দেশটির সর্ব্বোচ্চ শৃঙ্গ। উবাংগি নদীটি দেশটির সাথে কঙ্গো গণতান্ত্রিক প্রজাতন্ত্রের সীমানা গঠন করেছে।  জলবায়ু মধ্য আফ্রিকান প্রজাতন্ত্রের উত্তরভাগের জলবায়ু উত্তপ্ত ও শুষ্ক প্রকৃতির; দক্ষিণের জলবায়ু নিরক্ষীয় প্রকৃতির। সারা বছর ধরেই বৃষ্টিপাত হয়, তবে জুলাই থেকে অক্টোবর পর্যন্ত সবচেয়ে ভারী বর্ষণ হয়ে থেকে।  নৃগোষ্ঠী বায়া (৩৩%) ও বান্দা (২৭%) দেশটি দুইটি বৃহত্তম নৃগোষ্ঠী; এছাড়া মাঞ্জিয়া (১৩%) ও সারা (১০%) দুইটি অন্যতম সংখ্যালঘু নৃগোষ্ঠী।  ভাষা বান্দা ও গবায়া ভাষায় দেশের অর্ধেকের বেশি মানুষ কথা বললেও দক্ষিণের সংখ্যালঘু নৃগোষ্ঠীগুলির মুখের বাণিজ্যিক ক্রেওল বা মিশ্রবুলি সাংগো-ই দেশটির সর্বাধিক প্রচলিত ভাষা। এছাড়া ঔপনিবেশিক আমলে আগত ফরাসি ভাষাও ব্যাপক প্রচলিত। ফরাসি ও সাংগো দেশটির সরকারি ভাষা।  ধর্ম দেশের প্রায় এক-তৃতীয়াংশ অধিবাসী ঐতিহ্যবাহী আফ্রিকান ধর্মগুলিতে বিশ্বাসী। দেশের অর্ধেক জনগণ খ্রিস্টধর্ম অনুগামী, যাদের মধ্যে সমসংখ্যক রোমান ক্যাথলিক ও প্রতিবাদী মতবাদ মণ্ডলীর অনুসারী। এছাড়া দেশের প্রায় ১৫% ইসলাম ধর্মাবলম্বী।  রাজনীতি ঐতিহাসিকভাবে দেশটির দক্ষিণের নৃগোষ্ঠীগুলি থেকেই সবচেয়ে বেশী রাজনৈতিক নেতার আগমন ঘটেছে। সাম্প্রতিককালে দেশের উত্তরভাগের জঙ্গী বাহিনীগুলির বিদ্রোহের কারণে বহুসংখ্যক ব্যক্তি ঘরহারা উদ্বাসীতে পরিণত হয়েছে।  দেশটিতে বর্তমানে একটি রাষ্ট্রপতিশাসিত শাসনব্যবস্থা বিদ্যমান। শান্তি ও স্থিতিশীলতা প্রতিষ্ঠায় রাষ্ট্রীয় বাহিনীর পাশাপাশি জাতিসংঘের শান্তি রক্ষায় নিয়োজিত বাংলাদেশ সেনাবাহিনী দেশটিতে নিয়মিত কর্মরত আছে।   অর্থনীতি জাতিসংঘের মতে মধ্য আফ্রিকান প্রজাতন্ত্র বিশ্বের সবচেয়ে অনুন্নত দেশ। উবাংগি নদীটি দেশটির প্রধান অর্থনৈতিক চালিকাশক্তি। নিতান্ত জীবিকানির্বাহী কৃষিকাজ দেশটির জনগণের প্রধান অর্থনৈতিক কর্মকাণ্ড। তবে এখান থেকে হীরা, তুলা, তক্তাকাঠ ও কফি রপ্তানি হয়ে থাকে। প্রচুর প্রাকৃতিক সম্পদ থাকা সত্ত্বেও বিদ্রোহী গোষ্ঠীর আক্রমণ ও পারস্পরিক দাঙ্গা দেশটির স্থিতিশীলতায় চরমভাবে বিপর্যয় ডেকে এনেছে। রাজনৈতিক অস্থিতিশীলতা ও অবকাঠামোগত দারিদ্র্যের কারণে দেশটির অর্থনৈতিক অগ্রগতি বাধাগ্রস্ত। উদ্বাস্তুদের জন্য দেশটি আন্তর্জাতিক আর্থিক সহায়তার উপর নির্ভরশীল। দেশটির মুদ্রার নাম মধ্য আফ্রিকান সিএফএ ফ্রাঙ্ক, যা ১০০ সঁতিমের (সেন্ট) সমান।  ইতিহাস ১৯৬০ সালে দেশটি ফরাসিদের ঔপনিবেশিক শাসন থেকে স্বাধীনতা লাভ করে। ১৯৬৫ সাল থেকে ১৯৭৯ সাল পর্যন্ত তথাকথিত "সম্রাট" বোকাসা দেশটি শাসন করেন। এরপর এখানে সামরিক স্বৈরশাসন বলবৎ হয়। ১৯৯৩ সালে এসে দেশটিতে প্রথম গণতন্ত্রের প্রবর্তন হয়।   রাজনীতি   প্রশাসনিক অঞ্চলসমূহ  থাম্ব|বাংগি নগরকেন্দ্র, মধ্য আফ্রিকান প্রজাতন্ত্র  ভূগোল   অর্থনীতি   জনসংখ্যা    সংস্কৃতি   আরও দেখুন   তথ্যসূত্র    বহিঃসংযোগ  সরকারী  মধ্য আফ্রিকান প্রজাতন্ত্র অনলাইন  রাষ্ট্র প্রধান এবং মন্ত্রিপরিষদ সদসবৃন্দ   সংবাদ  Humanitarian news and analysis from IRIN – Central African Republic  Central African Republic news headline links from AllAfrica.com   RCA Info    সাংস্কৃতিক  Baka Pygmies Culture and music of the first inhabitants of the Central African Republic, with photos and ethnographic notes  অন্যান্য  Central African Republic Pictures  location of Central African Republic on a 3D globe (Java)  Central African Republic at Humanitarian and Development Partnership Team (HDPT)  Central African Republic reports from Coalition to Stop the Use of Child Soldiers  Johann Hari in Birao, Central African Republic Inside France's Secret War  from The Independent, October 5, 2007    বিষয়শ্রেণী:আফ্রিকার রাষ্ট্র বিষয়শ্রেণী:মধ্য আফ্রিকার রাষ্ট্র বিষয়শ্রেণী:জাতিসংঘের সদস্য রাষ্ট্র বিষয়শ্রেণী:আফ্রিকান ইউনিয়নের সদস্য রাষ্ট্র বিষয়শ্রেণী:আন্তর্জাতিক সংস্থা দে লা ফ্রাঙ্কোফোনির সদস্য রাষ্ট্র বিষয়শ্রেণী:ফরাসি ভাষী দেশ ও অঞ্চল বিষয়শ্রেণী:স্থলবেষ্টিত দেশ বিষয়শ্রেণী:স্বল্পোন্নত দেশ বিষয়শ্রেণী:প্রজাতন্ত্র বিষয়শ্রেণী:১৯৬০-এ প্রতিষ্ঠিত রাষ্ট্র ও অঞ্চল বিষয়শ্রেণী:সার্বভৌম রাষ্ট্র